|  |  |
| --- | --- |
| GERBATTT | ***п.к. 5200, гр. Павликени, бул. „Руски“ № 4, тел: 0610/5 35 80, факс: 0610/5 26 42; www.pavlikeni.bg; e-mail: obshtina@pavlikeni.bg*** |

**Д О К У М Е Н Т А Ц И Я**

**ЗА ПРОВЕЖДАНЕ НА КОНКУРС ЗА ВЪЗЛАГАНЕ НА „ЛЕСОКУЛТУРНИ ДЕЙНОСТИ – ПОПЪЛВАНЕ И ОТГЛЕЖДАНЕ НА ГОРСКИ КУЛТУРИ ОТ ДЪРВЕСЕН ВИД „ТОПОЛА”, В ЗЕМЛИЩЕТО НА С. ЛЕСИЧЕРИ, ОТДЕЛ 444, ПОДОТДЕЛ „Ц”, ОБЩИНА ПАВЛИКЕНИ**

по реда на чл. 15-24 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, във връзка с чл. 10, ал. 1, т. 6, т. 9 и т. 10 от същата

**Длъжностно лице за предоставяне на информация:**

*Шериф Шерифов – ст. специалист „Лесничей”*

*тел.:* 0888 031 103

# *e-mail: lesnichei@pavlikeni.bg*

**2024 г.**

**УСЛОВИЯ**

**за участие в конкурс за** **възлагане на Лесокултурни дейности – попълване и отглеждане на горски култури от дървесен вид: топола, в землището на с. Лесичери, отдел 444, подотдел „ц”, Община Павликени**

**І. ПРЕДМЕТ НА ОТКРИТИЯ КОНКУРС**: Възлагане на дейности в горските територии с процедура по чл. 12, ал. 1, т. 1 и чл. 15, ал.1 от Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти (НУРВИДГТ).

**ДЕЙНОСТИТЕ, СРОКЪТ ЗА ИЗПЪЛНЕНИЕ И МАКСИМАЛНО ДОПУСТИМИТЕ ЗА ОФЕРИРАНЕ СТОЙНОСТИ НА ОБЕКТА СА КАКТО СЛЕДВА:**

|  |  |  |  |  |  |
| --- | --- | --- | --- | --- | --- |
| **Обект № 2024 - 01** | | | | | |
| предмет на конкурса - лесокултурни дейности | място за извършване на дейностите, отдел, подотдел | мярка | количество | срок на изпълнение, в дати | стойност на обекта и дейностите (лв. без ДДС) |
| ЗАЛЕСЯВАНЕ НА ЗЕМЕДЕЛСКИ ЗЕМИ ЦЕЛ: Интензивно производство на дървесина и биомаса в зрели гори от топола след гола сеч: отд. 444 „ц“ – С. ЛЕСИЧЕРИ | | | | | |
| **ВИД ЛЕСОКУЛТУРНА ДЕЙНОСТ - ПОДГОТОВКА НА ПОЧВАТА ЗА ЗАЛЕСЯВАНЕ (ПОПЪЛВАНЕ ДО ВТОРАТА ГОДИНА)** | | | | | |
| Почистване на площи за залесяване (за дка) | 444 „ц“ | дка | 7 | от 01.10.2024 г. | 1 221 |
| Изкопаване на дупки с ръчни инструменти | 444 „ц“ | Бр. | 1000 | от 01.10.2024 г. | 5 473 |
| Общо за дейност Почвоподготовка за отд. 444 „ц“ | | дка | 25 |  | 6 694 |
| **ПОПЪЛВАНЕ – ДО ВТОРАТА ГОДИНА ОТ СЪЗДАВАНЕТО** | | | | | |
| Съхраняване на ф-ки | 444 „ц“ | 100бр. | 10 | от 01.10.2024 г. | 93 |
| Садене на тополови, пикирани и едроразмерни фиданки в дупки | 444 „ц“ | 10бр. | 100 | от 01.10.2024 г | 3 271 |
| Доставка на фиданки топола | | бр. | 1000 | - | 3 172 |
| Общо дейност ПОПЪЛВАНЕ КУЛТУРИ до II-ра г. | | Дка | 25 | до 15.04.2025 г. | 6 536 |
| **ОБЩО ПОПЪЛВАНЕ КУЛТУРИ до II-ра година** | | **Дка** | **25** | **до 15.04.2025 г.** | **13 230** |
| **ВИД ЛЕСОКУЛТУРНА ДЕЙНОСТ - ОТГЛЕЖДАНЕ КУЛТУРИ** | | | | | |
| СЛЕДВАЩО ОТГЛЕЖДАНЕ - две и три годишни | | | | | |
| Следващо отглеждане | 444 „ц“ | 100бр. | 26,80 | от 01.09.2024 г. | 800 |
| Следващо отглеждане | 444 „ц“ | 100бр. | 26,80 | от 01.05.2025 г. | 935 |
| Следващо отглеждане | 444 „ц“ | 100бр. | 26,80 | от 01.07.2025 г. | 935 |
| Общо Отглеждане култури – две годишни | | | отд. 444 „ц“ | До 30.10.2025 г. | 2 670 |
| **ПОДДРЪЖКА 2-ра година** | | **Дка** | **67** | **До 30.10.2025 г.** | **15 900** |
| **СЛЕДВАЩО ОТГЛЕЖДАНЕ - три годишни** | | | | | |
| Следващо отглеждане | 444 „ц“ | 100бр. | 26,80 | от 01.09.2025 г. | 936 |
| Следващо отглеждане | 444 „ц“ | 100бр. | 26,80 | от 01.05.2026 г. | 942 |
| Следващо отглеждане | 444 „ц“ | 100бр. | 26,80 | от 01.07.2026 г. | 942 |
| Общо Отглеждане култури – три годишни | | | отд. 444 „ц“ | До 30.10.2026 г. | 2 820 |
| **ПОДДРЪЖКА 3-та година** | | **Дка** | **67** | **До 30.10.2026 г.** | **2 820** |
| ПОДДЪРЖАНЕ: Общо дейност Попълване и отглеждане култури до третата година | | Дка | 67 | До 30.10.2026 г. | 18 720 |
| **ВСИЧКО ЗА ОБЕКТА** | | **Дка** | **67** | **До 30.10.2026 г.** | **18 720** |
| **ВСИЧКО ЗА ОБЕКТА есен 2024г. – есен 2026 г.** | | **Дка** | **67** | **30.11.2026 г.** | **18 720** |

**II. ПОДАВАНЕ НА ОФЕРТИ/ПРОВЕЖДАНЕ НА ОТКРИТИЯ КОНКУРС**

1. Конкурсът ще се проведе на **18.09.2024 г. (сряда) от 10:00 ч.**, в сградата на Община Павликени с адрес: гр. Павликени, бул. „Руски” № 4, етаж III, Заседателна зала.

**2.** Конкурсът е присъствен. Задължително участват кандидатите или техни упълномощени представители, които представят документ за самоличност.

**3.** Място и срок за подаване на офертите: Офертите за участие в открития конкурс се подават в сградата на Община Павликени с адрес: гр. Павликени, обл. Велико Търново, бул. „Руски” № 4, в деловодството на Общинска администрация, до 17:30 часа на 17.09.2024 г. – лично, чрез упълномощен представител, по поща или по куриер. Не се приемат и се връщат на подателите им оферти, постъпили след изтичане на крайния срок за получаването им, както и такива с нарушена цялост.

**4.** Отговорността за пристигането на офертата в рамките на определения краен срок се носи от подателя й.

**5.** Всеки кандидат има право да подаде само една оферта за участие в конкурса.

**6.** Заповедта за откриване на процедурата – Открит конкурс, заедно с документацията за участие в конкурса, се публикува на електронната страница на община Павликени.

Документите за участие в открития конкурс могат да бъдат изтеглени от интернет страницата на община Павликени /[www.pavlikeni.bg](http://www.pavlikeni.bg)/, главно меню Актуално, раздел „Търгове и конкурси”: <https://pavlikeni.bg/wps/portal/municipality-pavlikeni/actual/auctions.and.competition>

**7.** Всеки участник поема всички разноски по изготвяне на документите и представянето им, вкл. по огледа на обекта. Община Павликени не заплаща тези разходи, независимо от изхода на процедурата. Представените оферти и приложените документи към тях не се връщат на участниците.

**8.** При изпълнение на дейности в горските територии - държавна и общинска собственост, изпълнителите са длъжни да поставят информационни табели в обекта, в който осъществяват дейността.

**III. ВРЕМЕ И НАЧИН ЗА ОГЛЕД НА ОБЕКТА**

**1.** Кандидатите следва да направят оглед на обекта от 9:00 ч. до 16:00 ч. часа най-късно до 17.09.2024 г., включително.

**2.** Кандидатът носи отговорността за извършване огледа на обекта и запознаване с предмета на открития конкурс. За извършения оглед се представя Декларация за направен оглед на обекта *(Образец № 4)*. Разходите за оглед са за сметка на кандидата. Огледът се извършва в присъствието на представител на Община Павликени след предварителна заявка /по телефона/ и осигуряване на транспорт от кандидата. За информация – Шериф Шерифов - ст. специалист „Лесничей”, тел: 0888/ 031- 103.

**IV. НАЧАЛНА ЦЕНА** за възлагане изпълнението на дейността за Обекта е  **18 720,00 лв.** *(осемнадесет хиляди седемстотин и двадесет лева)* без ДДС.

Участниците в конкурса **не могат да оферират** в ценовото си предложение над обявената начална цена за обекта. Кандидат, предложил по-висока цена от началната се отстранява от класиране.

**V. ГАРАНЦИИ**

**5.1.** Гаранцията за участие представлява абсолютна сума в размер на **5 %** от началната стойност на обекта, която следва да бъде внесена единствено под формата на парична сума по следната сметка на община Павликени:

|  |
| --- |
| **Банка: „Уникредит Булбанк”** |
| **IBAN BG35UNCR75273342926133** |
| **BIC: UNCRBGSF** |

**5.2.** **Гаранцията за участие за Обект № 2024 - 01 е 936,00 лв. *(деветстотин тридесет и шест лева)*.**

Сумата, представляваща гаранцията за участие следва да е внесена по сметката на община Павликени до 17.09.2024 г., включително.

В платежния документ е необходимо да бъде вписан номера на обекта, за който е гаранцията, наименование на възложителя и наименование на кандидата за изпълнител на лесокултурните дейности, предмет на конкурса.

**Гаранцията за участие се задържа** по реда и условията на чл. 32 от НУРВИДГТ:

* кандидата за участие в конкурса оттегли офертата си след изтичането на срока за подаването на оферти;
* кандидата е определен за изпълнител, но не изпълни задължението си да сключи договор за изпълнение на дейностите по конкурса;
* не представи документите по чл. 35, ал. 5 за сключване на договор в определения срок.

**Гаранцията за участие се освобождава** по реда и условията на чл. 31 от НУРВИДГТ, както следва:

* на отстранените участници и на участниците, които не са класирани на първо или второ място, в срок 3 работни дни след изтичането на срока за обжалване на заповедта на кмета на Община Павликени за определяне на изпълнител;
* на класираните на първо и на второ място - след сключването на договора за изпълнение на дейностите по конкурса;
* на обжалващия заповедта на възложителя за определяне на изпълнител - в срок 5 работни дни от приключване на производството по обжалване;
* при прекратяване на процедурата гаранциите на всички участници се освобождават в срок 3 работни дни след влизането в сила на заповедта за прекратяване;

Възложителят освобождава гаранциите без да дължи лихви за периода, през който средствата законно са престояли при него.

**5.3. Гаранцията за изпълнение** на договора е 5 % от достигнатата стойност на обекта и се предоставя при подписване на договора от кандидата, определен за изпълнител:

**5.3.1.** Спечелилият участник представя при подписване на договора дължимата гаранция:

**а)** внесена по сметката на Община Павликени с посочване на номера на обекта и вида на процедурата:

|  |
| --- |
| **Банка: „Уникредит Булбанк”** |
| **IBAN BG35UNCR75273342926133** |
| **BIC: UNCRBGSF** |

**б)** или като банкова гаранция с посочване на номера на обекта и вида на процедурата. Условията и сроковете за задържане на гаранцията за изпълнение, както и заплащането на неустойки се уреждат в договора. Банковата гаранция (оригинал) се предава на Възложителя и следва да бъде учредена в полза на Община Павликени. В случаите, когато кандидатът представя банкова гаранция, в същата следва изрично да е посочено, че гаранцията е безусловна и неотменима и че се освобождава след писмено известие от Община Павликени. Банковата гаранция трябва да е със срок на валидност не по-кратък от 30 дни след приключване изпълнението на договора.

**5.3.2.** Гаранцията за изпълнение на договора се освобождава при изпълнение на договорните задължения в срок 10 работни дни след окончателното приемане на извършената работа с приемателно-предавателни протоколи за обекта, като при неспазване на посочения срок възложителят дължи лихва в размер на законната лихва за всеки ден просрочие. Условията и сроковете за задържане на гаранцията за изпълнение, както и заплащането на неустойки са уредени в Проекта на договор *(Приложение № 2)*.

**VI. ИЗИСКВАНИЯ, НА КОИТО ТРЯБВА ДА ОТГОВАРЯТ КАНДИДАТИТЕ**

В процедурата по провеждане на открития конкурс може да подаде оферта всяко заинтересовано юридическо лице или едноличен търговец, както и техните обединения, отговарящи на следните изисквания като участник:

**1.** да не е осъден с влязла в сила присъда, освен ако е реабилитиран, за престъпление по чл. 194 – 217, чл. 219 – 260, чл. 301 – 307, чл. 321 и чл. 321а от Наказателния кодекс;

**2.** да не е обявен в несъстоятелност или да не е в производство по несъстоятелност;

**3.** да не е в производство по ликвидация;

**4.** не е свързано лице по смисъла на § 1, т. 15 от допълнителните разпоредби на Закона за противодействие на корупцията и за отнемане на незаконно придобитото имущество (ЗПКОНПИ) с Кмета на Община Павликени;

**5.** да не е сключил договор с лице по чл. 68 от ЗПКОНПИ;

**6.** не е лишен от право да упражнява търговска дейност**;**

**7.** да няма парични задължения към Държавата и към Община Павликени с влязъл в сила акт на компетентен орган;

**8.** да е внесъл гаранция за участие в конкурса;

**9.** Да отговаря на следните квалификационни изисквания:

**а)** да е вписан в публичния регистър на Изпълнителната агенция по горите (ИАГ) по чл. 241/чл. 235 от Закона за горите (ЗГ) за съответната дейност;

**б)** да има сключен трудов договор, най-малко с един лесовъд, вписан в публичния регистър на ИАГ по чл. 235 от ЗГ за съответната дейност;

**в)** т. “б“ не се прилага, когато едноличния търговец или член на управителен орган на търговското дружество, вписани в публичния регистър по чл. 241 от ЗГ, е лесовъд, регистриран за дейността „планиране и организация на дейностите по залесяване”.

**10.** Да отговаря на следните технически изисквания за изпълнението на дейността:

**а)** моторен свредел – 2 бр;

**б)** двама работници с действащи трудови договори.

**11.** **Не се допуска участие на подизпълнители!**

**12.** Изискванията на т. 1, т. 4, т. 6, т. 8, т. 9 и т. 10 се отнасят за управителите или за лицата, които представляват участника, съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където участникът е регистриран.

**13.** Изискванията на т. 1 и т. 6, се прилагат, както следва:

**13.1.** при събирателно дружество - за всеки съдружник, освен ако с дружествения договор не е възложено управлението на един съдружник или на друго лице;

**13.2.** при командитно дружество - за неограничено отговорните съдружници;

**13.3.** при дружество с ограничена отговорност - за управителя, а при няколко управители - за всеки от тях;

**13.4.** при еднолично дружество с ограничена отговорност - за управителя;

**13.5.** при акционерно дружество - за членовете на съвета на директорите, съответно на управителния съвет;

**13.6.** при командитно дружество с акции - за изпълнителните членове, на които е възложено управлението;

**13.7.** (изм. - ДВ, бр. 26 от 2019 г., в сила от 29.03.2019 г.) във всички останали случаи, включително за чуждестранните лица - за лицата, които представляват участника;

**13.8.** в случаите, когато има прокуристи - за прокуристите; когато чуждестранното лице има повече от един прокурист, декларацията се подава само за прокуриста, в чиято представителна власт е включена територията на Република България.

**VІІ. ДОКУМЕНТИ, КОИТО КАНДИДАТЪТ СЛЕДВА ДА ПРЕДСТАВИ ЗА УЧАСТИЕ В ОТКРИТИЯ КОНКУРС**

При изготвяне на офертата всеки кандидат следва да се придържа точно към обявените условия от възложителя. Офертата трябва да съдържа:

**1.** Когато участник в процедура е чуждестранно физическо или юридическо лице документите, които са на чужд език, се представят в официално заверен превод.

**2.** Заявление за участие – *Образец № 1*;

**3.** Когато кандидат за участие в конкурса представя заверено от него копие от документите, трябва да е положил своя подпис и печат върху тях и задължително представя при поискване оригиналите на комисията за сравнение.

**4.** Пълномощно, когато документите в предложението са подписани от упълномощен представител;

**5.** Плик с надпис „Предлагана цена”, който съдържа ценово предложение – *Образец № 2*, оформено с подпис и печат на кандидата, което съдържа: обща цена за обекта и цена по дейности. Цената се посочва в български лева, без ДДС;

**6.** Декларация по чл. 18, ал. 1, т. 3 от НУРВИДГТ – *Образец № 3*;

**7.** Документ за внесена гаранция за участие в процедурата;

**8.** Декларация – *Образец № 4*, че кандидатът е извършил оглед на обекта и е запознат с техническите, и технологичните изисквания за извършване на дейностите в него;

**9.** Декларация законфиденциалност (ако е приложимо) **–** *Образец № 5,* че кандидатът се позовава на конфиденциалноствъв връзка с наличието на търговска тайна, както и информация, която е защитена със закон, при публикуване на документи от страна на Възложителя във връзка с конкурса.

***Забележка: Декларацията за конфиденциалност не е задължителна част от офертата, като същата се представя по преценка на всеки участник и при наличие на основания за това.***

**10.**Декларация за покриване на техническите и квалификационни изисквания – *Образец № 6*.

**11. *За попълване на декларация с невярно съдържание се носи наказателна отговорност по чл. 313 от НК.***

**VІІІ. ПОДАВАНЕ НА ОФЕРТА**

**1.** Офертата се подава в запечатан непрозрачен плик от участника или от упълномощен от него представител. Върху плика се посочват наименованието на участника и на конкурса, за който се участва, номер на обекта, адрес за кореспонденция, телефон и по възможност електронен адрес.

**2.** В плика по т. 1 се поставят документите, изисквани от възложителя съгласно **Глава VII**, както и отделен запечатан непрозрачен плик "Ценово предложение", на опаковката на който, се посочва наименованието на участника и на конкурса, за който се участва, както и обекта, за който се подава оферта. Пликът "Ценово предложение" съдържа попълнено и подписано ценовото предложение на участника *(Образец № 2)*.

**3.** При приемане на офертата върху плика се отбелязват входящ номер, датата и часът на получаването и посочените данни се записват във входящ регистър, за което на приносителя се издава документ.

**4.** Възложителят не приема за участие в процедурата и връща на участниците оферти, които са представени след изтичане на крайния срок за получаване или в незапечатан, прозрачен или плик с нарушена цялост. Тези обстоятелства се отбелязват в регистъра по т. 3.

**5.** Възложителят няма право да откаже приемането и разглеждането на оферта на участник, освен когато офертата не е оформена съгласно изискванията на възложителя или е подадена извън определените срокове.

**6.** Върху пликовете не се правят никакви други обозначения.

**7.** Кандидатите за участие в конкурса нямат право да подават повече от една оферта.

**IX. ПРОВЕЖДАНЕ НА ОТКРИТИЯ КОНКУРС**

1. За процедурата по провеждане на открития конкурс Възложителят назначава комисия.

**2.** Комисията има право по всяко време да проверява заявените данни и факти от участниците, както и да изисква в определен от нея срок допълнителни доказателства за обстоятелствата, изложени в офертата на участника.

**3.** Всеки участник има право да присъства лично или чрез упълномощен представител при работата на комисията след представяне на документ за самоличност и пълномощно от представлявания - когато е приложимо. Комисията проверява самоличността на кандидатите или на техните упълномощени представители.

**4.** Комисията отваря офертите по реда на тяхното постъпване и проверява съдържанието на постъпилите оферти. Комисията проверява информацията, посочена в заявленията на участниците, за която има служебен достъп.

**5.** Комисията отстранява от конкурса участник:

**5.1.** който не е представил някой от изискуемите документи по **Глава VII**;

**5.2.** за когото се установи невярно деклариране на обстоятелство в Декларацията по чл. 18, ал. 1, т. 3 от НУРВИДГТ;

**5.3.** който е представил оферта, която е непълна или не отговаря на предварително обявените условия на възложителя.

**5.4.** До 3 дни преди изтичането на срока за подаване на офертите лицата могат да поискат писмено от възложителя разяснения по документацията за участие. В срок един ден от постъпване на искането възложителят публикува разяснението.

**6.** Не се отварят и не се разглеждат ценовите предложения на участниците, които са отстранени от по-нататъшно участие.

**7.** Предложения, подадени в плик „Предлагана цена”, които не отговарят на предварително обявените от възложителя критерии не участват в класирането.

**8.** Оферта, която не отговаря на условията за участие, се отстранява от участие, и не може да бъде коригирана или повторно внесена за разглеждане.

**9.** Комисията отваря пликове "Ценово предложение" на всички допуснати участници и съобщава всички направени предложения. Предложения, подадени в плик "Ценово предложение", които надвишават предварително обявената от възложителя начална цена, не участват в класирането.

**10.** Участниците, направили ценови предложения с 20 или повече на сто по-благоприятни от средната стойност на направените предложения от всички участници, представят на комисията в срок два работни дни от получаването на искането за това подробна писмена обосновка за образуването ѝ.

**11.** Комисията може да приеме писмената обосновка, когато са посочени обективни обстоятелства, свързани със:

**11.1.** оригинално решение за изпълнение на дейността;

**11.2.** предложеното техническо решение;

**11.3.** наличието на изключително благоприятни условия за участника;

**11.4.** икономичност при изпълнение на дейността.

**12.** Когато участникът не представи в срок писмената обосновка или комисията прецени, че посочените обстоятелства не са обективни, комисията го отстранява.

**13.** Когато е подадена оферта само от един участник, комисията я разглежда и когато участникът отговаря на условията за допускане, включително предложението му е изготвено в съответствие с изискванията на възложителя, той се обявява за изпълнител.

**14.** Участниците, класирани на първо и на второ място, са длъжни от момента на попълването на Декларацията по чл. 18, ал. 1, т. 3 от НУРВИДГТ – *Образец № 3* до сключването на договора да уведомяват възложителя за всички настъпили промени в декларираните обстоятелства.

**15.** Комисията съставя протокол за разглеждането, оценяването и класирането на участниците, който се предава на възложителя за утвърждаване. В хода на конкурса кандидатите нямат право да променят и допълват вече подадените предложения.

**16.** Заседанията на комисията при открития конкурс до изготвянето на протокола са публични.

**X. СРОК НА ВАЛИДНОСТ НА ОФЕРТАТА**

**1.** Офертите са валидни в **срок от 60 (шестдесет) календарни дни** от крайния срок за подаване на офертата. Оферта с по-кратък срок на валидност ще бъде отстранена от участие.

**2.** Възложителят може да поиска от класираните кандидати да удължат срока на валидност на офертите си до момента на сключване на договора.

**XI. ОТВАРЯНЕ И ОЦЕНКА НА ОФЕРТИТЕ. КРИТЕРИЙ ЗА ОЦЕНКА НА ОФЕРТИТЕ.**

**Критерий за оценка на офертите е най-ниска предложена цена.**

**Конкурсът се провежда на три етапа:**

**Първи етап - отваряне на плик „А“ (Оферта) - допускане на кандидатите до участие;**

**Втори етап – отваряне на плик „Б“ (Предлагана цена) – допускане на кандидатите до класиране;**

**Трети етап – класиране на офертите.**

**1. Първи етап**

**1.1.** При отварянето на офертите *(плик „А“)* се съобщават имената на участниците, пълнотата на офертата и други подробности, които Възложителят счита за целесъобразно.

**1.2.** Комисията отстранява участник, който не е представил изискуемите от Възложителя документи по Раздел VІІ, както и в другите случаи, посочени в настоящата документация, респ. чл. 18 от НУРВИДГТ. Председателят съобщава на присъстващите кандидати кои от тях се допускат до участие в конкурса, кои се отстраняват и причините за отстраняването им.

**1.3.** Не се отваря *плик „Б“* с надпис „Предлагана цена“ на кандидат, който е отстранен от по-нататъшно участие в конкурса.

**2. Втори етап**

**2.1.** След като обяви допуснатите до втори етап оферти, комисията групира неотворените пликове с надпис *„Предлагана цена“* и пристъпва към отварянето им по реда на постъпване на офертите.

**2.2.** Комисията отстранява от участие в класирането ценово предложение плик „Б“ на кандидат, който е представил ценова оферта, която е непълна или не отговаря на предварително обявените условия от възложителя. Това се съобщава на кандидата и се вписва в протокола.

**3. Трети етап** – Комисията пристъпва към разглеждане, оценяване и класиране на представените оферти според предварително обявените критерии: **най-ниска предложена цена.**

**4.** Процедурата завършва със заповед на възложителя за обявяване на класирането и определяне на изпълнител, или прекратяване на процедурата.

**4.1.** В 3-дневен срок от получаване на протокола на комисията възложителят го утвърждава, издава заповедта по т. 4, съобщава я на заинтересованите лица по реда на чл. 61 от Административнопроцесуалния кодекс (АПК) и я публикува на интернет страницата си. **4.2.** Заповедта по т. 4 може да се обжалват по реда на АПК в 14-дневен срок от съобщаването й.

ХII. ПРЕКРАТЯВАНЕ НА ПРОЦЕДУРАТА

**1.** Възложителят прекратява открития и електронния конкурс с мотивирана заповед, когато:

**1.1.** не е подадена нито една оферта;

**1.2.** офертите, подадени от участниците, не отговарят на изискванията и условията на възложителя;

**1.3.** първият и вторият класиран участник откажат да сключат договор;

**1.4.** отпадне необходимостта от провеждане на конкурса в резултат на съществена промяна в обстоятелствата, както и при невъзможност да се осигури финансиране за изпълнението на дейностите по причини, които възложителят не е могъл да предвиди;

**1.5.** са установени нарушения при откриването и провеждането, които не могат да бъдат отстранени, без това да промени условията, при които е обявен конкурсът;

**1.6.** определеният за спечелил конкурса не представи някои от документите по декларираните обстоятелства с Декларацията по чл. 18, ал. 1, т. 3 от НУРВИДГТ – *Образец № 3,* с изключение на тези по буква "г" от същия член;

**1.7.** определеният за спечелил конкурса не представи гаранция за изпълнение по договора;

**ХIII. УВЕДОМЯВАНЕ ЗА ВЪЗЛАГАНЕ И ПОДПИСВАНЕ НА ДОГОВОРА И ГАРАНЦИЯ ЗА ИЗПЪЛНЕНИЕ**

**1.** Договорът се сключва в 14-дневен срок от влизането в сила на заповедта за определяне на изпълнителя, или

**2.** При неявяване или отказ на участника, определен за изпълнител, да сключи договор в срока по т. 1, непредставяне на документите за сключване на договор или недоказване с тях на декларираните обстоятелства, възложителят със заповед определя за изпълнител участника, класиран на второ място.

**3.** В срока по т. 1 участникът, определен за изпълнител, е длъжен да представи всички необходими документи, доказващи обстоятелствата за техническа и кадрова обезпеченост, които е декларирал, както следва:

**3.1.** Справки за изпратени уведомления по чл. 62, ал. 5 от Кодекса на труда за назначените работници и наетия лесовъд (когато е приложимо), издадена не по-рано от три месеца преди крайния срок за подаване на оферти, както и уведомление от НАП за регистрация на трудовите им договори.

**3.2.** Документ/и, удостоверяващ/и техническите възможности на кандидата: фактури, договори за покупко-продажба, извлечение от инвентарната книга за дълготрайните материални активи (ДМА) или от задбалансовата сметка, когато кандидатът е собственик.

**3.3.** Когато кандидатът не е собственик, може да приложи договор за наем, заем за послужване, за съвместна дейност или др. документ, от който да е видно, че ще разполага с необходимата техника.

**4.** Договор не се сключва с участник, определен за изпълнител, който:

**4.1.** в установения срок не представи документите по чл. 62, ал. 5 или представените документи не отговарят на условията за провеждане на процедурата;

**4.2.** има парични задължения към държавата, установени с влязъл в сила акт на компетентен държавен орган;

**4.3.** има задължения към Община Павликени, установени с влязъл в сила акт на компетентен орган.

**5.** Възложителят не сключва договор с кандидат, определен за изпълнител в случай, че кандидатът има парични задължения към община Павликени, установени с влязъл в сила акт на компетентен орган. За удостоверяване на това обстоятелство Община Павликени извършва служебна проверка преди сключване на договора.

**6.** Възложителят не сключва договор с кандидат, определен за изпълнител в случай, че същият има парични задължения към държавата, установени с влязъл в сила акт на компетентен държавен орган. Община Павликени ще извърши служебна проверка за наличие на парични задължения на кандидата към държавата, установени с влязъл в сила акт на компетентен държавен орган.

**За доказване на обстоятелствата по чл. 18, ал. 1, т. 3 Възложителят събира служебно информация по ЕИК, както и** свидетелство за съдимост на физическото лице, или на лицата, които представляват съответния участник съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където участникът е регистриран.

**7.** Когато класирания на първо място и определен за изпълнител участник не отговаря на изискванията за сключване на договор, възложителят издава заповед, с която определя за изпълнител класирания на второ място.

**8.** Обектът, в който ще се осъществява дейността, както и извършената работа се предават и приемат с протокол, подписан от представители на двете страни. Когато за дейностите се изисква изпълнителят да има назначено лице, вписано в регистъра по чл. 235 ЗГ, протоколът се подписва и от него. Така подписаният протокол по ал. 1 се утвърждава от възложителя или от оправомощено от него длъжностно лице.

**XIV. ДОПЪЛНИТЕЛНИ РАЗПОРЕДБИ**

**1.** За всички неуредени с настоящите условия изисквания за възлагане се прилага приложимото законодателство, в това число и разпоредбите на Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти, Закона за горите и свързаните с него подзаконови нормативни актове, Наредба за управление на горските територии – собственост на Община Павликени, Наредба № 2 от 7 февруари 2013 г. за условията и реда за залесяване на горски територии и земеделски земи, използвани за създаване на специални, защитни и стопански гори в защитени територии, инвентаризация на създадените култури, тяхното отчитане и регистриране и др.

**XV. ОБРАЗЦИ И ПРИЛОЖЕНИЯ:**

**А)** Заявление за участие – *Образец № 1*;

**Б)** Ценово предложение – *Образец № 2*;

**В)** Декларация за отсъствие на обстоятелства по чл. 18, ал. 1, т. 3 от НУРВИДГТ – *Образец № 3*;

**Г)** Декларация за направен оглед на обекта – *Образец № 4*;

**Е)** Декларация за конфиденциалност – *Образец № 5;*

**Ж)** Декларация за покриване на техническите и квалификационни изисквания – *Образец № 6;*

**З)** Технологичен план за залесяване № 1/14.12.2021 г. – *Приложение № 1;*

**И)** Проект на договор – *Приложение № 2*.